«Lester» bosh murabbiyi Klaudio Raneri iste’foga chiqarildi. Bu haqda Tribuna.uz yozmoqda. Manbaga ko‘ra, klub rahbariyati jamoaning APLda qayd etayotgan so‘nggi vaqtlardagi natijasidan norozi bo‘lgan va shunday qarorga kelgan. Hozircha, «Lester» vakillari Ranerining iste’fosi bo‘yicha ma’lumot berishni rad etmoqda. Eslatib o‘tamiz, «Lester» Angliya premer-ligasining 25-turidan keyin 21 ochko to‘plagan holda 17-o‘rinda bormoqda. Jamoani xavfli zonadan bir ochko ajratib turibdi.